Følgende artikler indsættes:

»Artikel 2a

Det europæiske net af transmissionssystemoperatører for elektricitet

Alle transmissionssystemoperatører samarbejder på europæisk plan, idet de opretter et europæisk net af transmissionssystemoperatører for elektricitet for at sikre optimal forvaltning og holdbar teknisk udvikling af det europæiske elektricitetstransmissionsnet og fremme gennemførelsen af det indre marked for elektricitet .

Artikel 2b

Oprettelse af det europæiske net af transmissionssystemoperatører for elektricitet

1. Transmissionssystemoperatørerne for elektricitet forelægger senest den […] Kommissionen og agenturet et udkast til vedtægter for det kommende europæiske net af transmissionssystemoperatører for elektricitet, en liste over dets kommende medlemmer og et udkast til dets forretningsorden ▐ .

2. Senest seks uger efter modtagelsen forelægger Kommissionen agenturet en udtalelse om vedtægtsudkastet, medlemslisten og forretningsordensudkastet.

3. Kommissionen afgiver udtalelse om vedtægtsudkastet, medlemslisten og forretningsordensudkastet senest tre måneder efter modtagelsen af agenturets udtalelse.

4. Senest tre måneder efter modtagelsen af Kommissionens udtalelse opretter transmissionssystemoperatørerne Det Europæiske Net af Transmissionssystemoperatører for Elektricitet og vedtager og offentliggør dets vedtægter og forretningsorden.

Artikel 2c

Opgaver for Det Europæiske Net af Transmissionssystemoperatører for Elektricitet

1. Med henblik på opfyldelsen af de i artikel 2 a fastsatte mål udarbejder og fremsender Det Europæiske Net af transmissionssystemoperatører for Elektricitet til agenturet til godkendelse efter proceduren i artikel 2d, jf. artikel 6, stk. 3, i forordning (EF) nr. …/2008 [om oprettelse af agenturet for samarbejde mellem energimyndigheder], følgende :

a) udkast til netregler på de i stk. 3 nævnte områder, udarbejdet i samarbejde med markedsparterne og netbrugerne

b) fælles redskaber til driften af nettet og fælles forskningsplaner

c) en tiårig investeringsplan hvert andet år, herunder en prognose for produktionens tilstrækkelighed

d) foranstaltninger, som sikrer realtidskoordinering af netdriften under normale forhold og i beredskabssituationer

e) retningslinjer for koordineringen af teknisk samarbejde mellem transmissionssystemoperatører i Fællesskabet og i tredjelande

f) et årligt arbejdsprogram baseret på de prioriteringer, som agenturet fastsætter

g) en årsberetning, og

h) årlige sommer- og vinterprognoser for produktionens tilstrækkelighed.

2. Det årlige arbejdsprogram, jf. stk. 1, litra f), indeholder en liste over og beskrivelse af netreglerne og en plan for samordning af netdriften og for forsknings- og udviklingsindsatsen, som skal udarbejdes i det pågældende år, samt en vejledende tidsplan.

3. De detaljerede netregler dækker følgende områder i overensstemmelse med den prioritering, der er fastsat i arbejdsprogrammet:

a) regler om sikkerhed og pålidelighed, herunder interoperabilitet og procedurer i beredsskabssituationer

b) regler om nettilslutning og netadgang ▐

c) regler om fordelingen af grænseoverskridende kapacitet og håndtering af kapacitetsbegrænsninger ▐

d) netrelaterede regler om gennemsigtighed

e) regler om balancering og afregning , herunder regler om reservestrøm

f) regler om ▐ indbyrdes TSO-kompensation

g) energieffektivitet i forbindelse med elnet.

4. Agenturet overvåger Det Europæiske Net af Transmissionssystemoperatører for Elektricitets gennemførelse af netreglerne .

5. Det Europæiske Net af Transmissionssystemoperatører for Elektricitet offentliggør en fællesskabsdækkende tiårig netinvesteringsplan hvert andet år efter agenturets godkendelse af denne . Investeringsplanen omfatter modellering af det integrerede net, udvikling af scenarier, en rapport om produktionstilstrækkelighed og en vurdering af systemets elasticitet. Investeringsplanen bygger navnlig på nationale investeringsplaner, under hensyntagen til regionale og fællesskabsmæssige aspekter ved planlægningen af nettet, herunder retningslinjerne for de transeuropæiske net på energiområdet i overensstemmelse med Europa-Parlamentet og Rådets beslutning nr. 1364/2006/EF (11) Investeringsplanen redegør for investeringsmangler, navnlig hvad den grænseoverskridende kapacitet angår, og skal indeholde investeringer i sammenkobling og anden infrastruktur, som er nødvendige for effektiv handel og konkurrence og for forsyningssikkerheden. Som bilag til investeringsplanen vedlægges en gennemgang af de hindringer for øget grænseoverskridende kapacitet, som foranlediges af forskelle i godkendelsesprocedurer eller -praksis.

Transmissionssystemoperatørerne skal gennemføre den offentliggjorte investeringsplan .

6. Det Europæiske Net af Transmissionssystemoperatører for Elektricitet kan på eget initiativ forelægge agenturet udkast til netregler på andre områder end de i stk. 3 anførte med det formål at opfylde de i artikel 2a fastlagte mål. Agenturet vedtager netreglerne efter proceduren i artikel 2f under sikring af, at disse regler ikke strider mod de i henhold til artikel 2e vedtagne retningslinjer .

Artikel 2d

1. Agenturets overvågningsopgaver

1. Agenturet overvåger, hvordan Det Europæiske Net af Transmissionssystemoperatører for Elektricitet varetager sine opgaver, jf. artikel 2c, stk. 1.

2. Det Europæiske Net af transmissionssystemoperatører for Elektricitet indsamler alle relevante oplysninger vedrørende gennemførelsen af netreglerne og forelægger disse for agenturet med henblik på evaluering.

3. Det Europæiske Net af Transmissionssystemoperatører for Elektricitet forelægger agenturet udkastet til netregler og de i artikel 2c, stk. 1, omhandlede dokumenter til godkendelse .

▐

Agenturet overvåger gennemførelsen af netreglerne, den tiårige investeringsplan og det årlige arbejdsprogram og medtager resultaterne af denne overvågning i sin årsberetning. Hvis transmissionssystemoperatørerne ikke overholder netreglerne, den tiårige investeringsplan eller det årlige arbejdsprogram, underretter agenturet Kommissionen herom .

Artikel 2e

1. Udarbejdelse af retningslinjer

1. Efter at have hørt agenturet udarbejder Kommissionen en årlig prioritetsliste over emner af største betydning for udviklingen af det indre elektricitetsmarked.

2. Under henvisning til denne prioritetsliste bemyndiger Kommissionen agenturet til inden for en frist på højst seks måneder at udarbejde udkast til retningslinjer med grundlæggende, klare og objektive principper for harmonisering af reglerne, som fastsat i artikel 2c.

3. Under udarbejdelsen af disse retningslinjer hører agenturet formelt Det Europæiske Net af Transmissionssystemoperatører for Elektricitet og andre interessenter på en åben og gennemsigtig måde

4. Agenturet vedtager udkastet til retningslinjer på grundlag af denne høring. Agenturet gør rede for de kommentarer, det har modtaget under høringen, og for, hvorledes disse er blevet taget i betragtning. Afvises en kommentar, skal agenturet give en begrundelse herfor.

Kommissionen kan på eget initiativ eller på anmodning af agenturet iværksætte samme procedure med henblik på at ajourføre retningslinjerne.

Artikel 2f

1. Udarbejdelse af netregler

1. Inden seks måneder efter agenturets vedtagelse af retningslinjerne og i overensstemmelse med artikel 2e pålægger Kommissionen Det Europæiske Net af Transmissionssystemoperatører for Elektricitet at udarbejde udkast til netregler, der fuldt ud overholder principperne i retningslinjerne.

2. Under udarbejdelsen af disse regler tager Det Europæiske Net af Transmissionssystemoperatører for Elektricitet hensyn til markedsdeltagernes og netbrugernes tekniske ekspertise og holder dem informeret om de fremskridt, der er gjort

3. Det Europæiske Net af Transmissionssystemoperatører for Elektricitet forelægger udkastet til netregler for agenturet.

4. Agenturet foretager en formel åben og transparent høring om udkastet til netregler.

5. Agenturet vedtager udkastet til netregler på grundlag af denne høring. Agenturet gør rede for de kommentarer, det har modtaget under høringen, og for, hvorledes disse er blevet taget i betragtning. Har det ikke taget sådanne kommentarer i betragtning, skal det begrundes

6. Agenturet kan på eget initiativ eller efter anmodning af Det Europæiske Net af Transmissionssystemoperatører for Elektricitet tage de eksisterende regler op til revision efter samme procedure.

7. Kommissionen kan efter henstilling fra agenturet forelægge udkastet til netregler for det i artikel 13, stk. 1, nævnte udvalg til endelig godkendelse efter forskriftsproceduren med kontrol i artikel 13, stk. 2.

Artikel 2g

1. Høringer

1. Agenturet hører formelt som led i sine opgaver ▐ alle ║ relevante markedsdeltagere ▐ på en åben og gennemsigtig måde ▐ . Høringen inddrager alle forsynings- og produktionsselskaber, kunder, systembrugere og distributionssystemoperatører, herunder også relevante (branche)sammenslutninger, tekniske organer og interessentforeninger.

2. Alle dokumenter og mødereferater, der vedrører emnerne i stk. 1, offentliggøres.

3. Inden agenturet vedtager retningslinjerne og reglerne , gør det rede for de kommentarer, det har modtaget under høringen, og for, hvorledes disse er blevet taget i betragtning. Har det ikke taget ║ sådanne kommentarer i betragtning, skal det begrundes.

4. Det Europæiske Net af Transmissionssystemoperatører for Elektricitet samarbejder med markedsparterne og netbrugerne i overensstemmelse med artikel 2f, stk. 2.

Artikel 2h

Omkostninger

Omkostningerne ved aktiviteterne i Det Europæiske Net af Transmissionssystemoperatører for Elektricitet, jf. artikel 2a til 2j, bæres af transmissionssystemoperatørerne og medtages i tarifberegningen. De regulerende myndigheder godkender kun disse omkostninger, hvis de er rimelige og forholdsmæssige.

Artikel 2i

Regionalt samarbejde mellem transmissionssystemoperatørerne

1. Transmissionssystemoperatørerne etablerer et regionalt samarbejde inden for rammerne af Det Europæiske Net af Transmissionssystemoperatører for Elektricitet for at bidrage til gennemførelsen af opgaverne i artikel 2c, stk. 1. Blandt andet offentliggør de en regional investeringsplan hvert andet år og kan træffe investeringsbeslutninger på grundlag heraf.

Den regionale investeringsplan må ikke være i strid med den tiårige investeringsplan, der er omhandlet i artikel 2c, stk. 1, litra c).

2. Transmissionssystemoperatørerne fremmer driftsordninger, der er med til at sikre den bedst mulige forvaltning af nettet, og fremmer, hvor dette måtte være effektivt, udviklingen af energibørser, en koordineret fordeling af grænseoverskridende kapacitet ▐ og kompatibiliteten af grænseoverskridende balanceringsmekanismer .

▐

Artikel 2j

Teknisk samarbejde mellem transmissionssystemoperatør i Fællesskabet og i tredjelande

1. Teknisk samarbejde mellem transmissionssystemoperatør i Fællesskabet og i tredjelande overvåges af de nationale regulerende myndigheder.

2. Hvis der i forbindelse med dette tekniske samarbejde konstateres uoverensstemmelser med de regler og bestemmelser, som agenturet har vedtaget, anmoder den nationale regulerende myndighed agenturet om en afklaring.